91 



skønt der ved denne Gaard i flere Menneskealdre havde været 

 en Mængde Kasser, virkelig ikke var nogen, der havde set, 

 hvorledes Ællingerne kom ud. Da det imidlertid var meget 

 usikkert, hvornaar Ællingerne vilde forlade Reden — det kunde 

 jo godt endnu vare en eller flere Dage — kunde man ikke saa 

 godt sætte sig til at holde Vagt. 



Den næste Morgen kom der ude fra Haven en mærkværdig 

 og uventet Meddelelse. Allerede tidligt paa Morgenen havde 

 der været Koner i Arbejde, med at luge saa vidt jeg husker. 

 Omtrent Kl. 10 om Formiddagen opdagede de pludselig, at der 

 midt iblandt dem befandt sig et Kuld Hvinandeællinger paa 

 Vandring bort fra Gaarden. Om de kom, fordi de var blevet gjort 

 bange, eller de kom ganske af sig selv og saaledes var paa 

 deres egne Veje, kunde ikke konstateres. Alle i Nærheden 

 styrtede til for at se paa det mærkværdige Fænomen. Ællingerne 

 flygtede til et Gærde lige ved og fortsatte saa Rejsen ud mod 

 Vandet, medens Moderen bekymret fløj omkring. To af ÆUin- 

 gerne blev fanget og foræret til Børnene, der absolut vilde have 

 dem at passe. 



For Sikkerheds Skyld undersøgte man ved Hjælp af en Stige 

 Kassen henne paa Telefonpælen og saa da, at Ællingerne ganske 

 rigtigt var borte, og at der kun var nogle Dun, Æggeskaller og 

 et, aabenbart raaddent. Æg tilbage. Hvorfor den gamle ikke 

 havde baaret Ungerne ud til Vandet, og hvorledes Ællingerne 

 var kommet ned paa Jorden , var en Gaade. Da Kassen sad 

 højt oppe og tilmed var temmelig dyb^, skulde man nærmest 

 synes, at Ungerne ikke ved egen Hjælp kunde være kommet ud. 

 Det var ogsaa vanskeligt at forstaa, hvorfor denne »Rejse« ikke 

 var foretaget midt om Natten, der dog maatte være den roligste 

 og mest betryggende Tid til et saadant Foretagende. 



Under Børnenes Jubel blev nu de fangne Ællinger bragt ind 

 i Gaarden. Der anbragtes de i et temmelig stort Kar, som man 

 hældte lidt Vand i; en ret stor Græstørv blev sat ned i Karret, 

 der kunde Ællingerne saa klatre op for at lade sig tørre og 

 varme i Solen. 



Børnene kom med Fluer inde fra Stalden og kastede dem 

 ned paa Vandet. Nogle af Fluerne var kun halvdøde, og straks 



^ En anden temmelig normal Kasse havde følgende Dimensioner: Højde 

 86 cm, Diameter 27, Hullets Diameter 9,5—10 cm og Afstanden fra Hullet til 

 Bunden ca. 35 cm. 



